rejauldu/bengali-wikipedia huggingface dataset:
আসিফ হাকিম মান্দভিওয়ালা (জন্ম: মার্চ ৫, ১৯৬৬), পেশাগতভাবে আসিফ ম্যান্দভি নামে পরিচিত (, ), একজন ব্রিটিশ-আমেরিকার অভিনেতা এবং কৌতুকাভিনেতা। তিনি ২০০৬ সালের ৯ আগস্ট তারিখ থেকে প্রতিদিনের ধারাবাহিক অনুষ্ঠানে সাংবাদিকতায় বিষয়ক বিভিন্ন বিষয়াবলীতে অবদান রাখতে শুরু করেছিলেন। এরপর ২০০৭ সালের ১২ই মার্চ এর পর থেকে তিনি একজন নিয়মিত সংবাদদাতা হিসেবে ভূমিকা রাখেন। তিনি পরিবারিরক ঘরানার ওয়েব সিরিজের হালাল এর প্রধান অভিনেতা, সহকারী-লেখক এবং  প্রযোজক, যেটি ২০১১ সালে মজার বা আকর্ষনীর অনুষ্ঠানে পরিণত হয়েছিল। এছাড়াও তিনি এইচবিও কমেডি ধারাবাহিক দ্য ব্রিং এ একজন অভিনেতা, রচয়িতা এবং  সহ-প্রযোজক হিসেবে কাজ করেছেন। মান্দভি বুক নং ল্যান্ডস ম্যান বইয়ের লেখক।   চলচ্চিত্রের তালিকা   অভিনেতা হিসেবে   চলচ্চিত্র   বছর চলচ্চিত্র  ভূমিকা  টীকা ১৯৯০ নো রিথ্রেট, নো সারেন্ডার ৩: ব্লাড ব্রাদার সন্ত্রাসবাদী ১৯৯৫ ডাই হার্ড উইথ এ ভেনগেন্স আরব ক্যাবি ১৯৯৬ এডি মোহাম্মাদ ১৯৯৮ দি সিগি খলিল সালেহ ১৯৯৯ হুক'ড আপ ভারতীয় লোক আনালাইজ দিস ড. শুলমান গোফার গর্বি র‌্যান্ডম হার্টস বৈদ্যুতিক দোকানের বিক্রেতা এবিসিডি অশোক ২০০১ ৩ এ.এম. সিং আমেরিকান চাই ইঞ্জিনিয়ারিং স্যাম পিরোক্সাইড প্যাশনবিউমন্ড   তথ্যসূত্র    বহিঃসংযোগ    Aasif Mandvi Dot Com, official Aasif Mandvi website.    Aasif Mandvi on Twitter  "A Man Called Mandvi", Nirali Magazine, February 2007  বিষয়শ্রেণী:১৯৬৬-এ জন্ম বিষয়শ্রেণী:জীবিত ব্যক্তি বিষয়শ্রেণী:২০শ শতাব্দীর মার্কিন অভিনেতা বিষয়শ্রেণী:২১শ শতাব্দীর মার্কিন অভিনেতা বিষয়শ্রেণী:মার্কিন কৌতুকাভিনেতা বিষয়শ্রেণী:মার্কিন চলচ্চিত্র অভিনেতা বিষয়শ্রেণী:মার্কিন টেলিভিশন অভিনেতা বিষয়শ্রেণী:মার্কিন মুসলিম বিষয়শ্রেণী:মার্কিন পুরুষ চিত্রনাট্যকার বিষয়শ্রেণী:এশিয়া গেম চেঞ্জার পুরস্কার বিজয়ী বিষয়শ্রেণী:মার্কিন যুক্তরাষ্ট্রে ইংরেজ অভিবাসী বিষয়শ্রেণী:ভারতীয় অ-কল্পকাহিনী লেখক বিষয়শ্রেণী:২১শ শতাব্দীর মার্কিন চিত্রনাট্যকার বিষয়শ্রেণী:মার্কিন মঞ্চ অভিনেতা বিষয়শ্রেণী:ইংরেজ মুসলিম বিষয়শ্রেণী:মুম্বইয়ের অভিনেতা বিষয়শ্রেণী:মুসলিম পুরুষ কৌতুকাভিনেতা বিষয়শ্রেণী:২১শ শতাব্দীর ভারতীয় অ-কল্পকাহিনী লেখক বিষয়শ্রেণী:ফ্লোরিডার চিত্রনাট্যকার বিষয়শ্রেণী:মুম্বইয়ের চিত্রনাট্যকার বিষয়শ্রেণী:২০শ শতাব্দীর মার্কিন কৌতুকাভিনয়শিল্পী বিষয়শ্রেণী:২১শ শতাব্দীর মার্কিন কৌতুকাভিনয়শিল্পী বিষয়শ্রেণী:ভারতীয় কৌতুকাভিনয়শিল্পী বিষয়শ্রেণী:ভারতীয় বংশোদ্ভূত ব্রিটিশ লেখক বিষয়শ্রেণী:ফ্লোরিডার মুসলিম
ধৌলাগিরি (বা ধবলাগিরি) হচ্ছে নেপালের ১৪টি অঞ্চলের একটি। এটি নেপালের পশ্চিম বিকাশ অঞ্চলে অবস্থিত। বাগলুঙ এ অঞ্চলের সদরদপ্তর। বিখ্যাত পর্বত আরোহণ অঞ্চল মুসতাং, মুক্তিনাথ, কালি গণ্ডকী এবং ধবলগিরি এ অঞ্চলে অবস্থিত।  এ অঞ্চলে জেলার সংখ্যা চারটি। সেগুলো হলোঃ  বাগলুঙ জেলা   মুস্তাঙ জেলা  ম্যাগদী জেলা ও  পর্বত জেলা   তথ্যসূত্র    আরো দেখুন   বিষয়শ্রেণী:নেপালের অঞ্চল বিষয়শ্রেণী:গণ্ডকী প্রদেশ
শিমু (আন্তর্জাতিক টাইটেলঃ মেড ইন বাংলাদেশ) ২০১৯ সালের বাংলাদেশী কাহিনী চলচ্চিত্র। চলচ্চিত্রটি পরিচালনা করেছেন রুবাইয়াত হোসেন। ২০১৯ সালের টরোন্টো আন্তর্জাতিক চলচ্চিত্র উৎসবের সমসাময়িক বিশ্বচলচ্চিত্র বিভাগে এটি প্রথম প্রদর্শিত হয়। পরবর্তীতে চলচ্চিত্রটি লন্ডন চলচ্চিত্র উৎসব, লোকার্নো চলচ্চিত্র উৎসব এবং অন্যান্য উৎসবে প্রদর্শিত হয়। ২০১৯ এ প্রিমিয়ারের পর একই বছরের ডিসেম্বরে ফ্রান্স, পর্তুগাল ও ডেনমার্কে ৭০টির অধিক সিনেমা হলে মুক্তি পায়। ২০২০ সালের শুরুতে কানাডা, আমেরিকা ও পরবর্তীতে মেক্সিকো, চীন, সিঙ্গাপুর, অস্ট্রেলিয়া, তুরস্ক, জার্মানী ও জাপান সহ অন্যান্য দেশে ছবিটি বাণিজ্যকভাবে মুক্তি পায়। চলচ্চিত্রটি ২০২২ সালের ১১ মার্চ বাংলাদেশের প্রেক্ষাগৃহে মুক্তি পায়। শিমু চলচ্চিত্রটি শ্রেষ্ঠ পরিচালক ও শ্রেষ্ঠ অভিনেত্রী সহ চারটি বিভাগে জাতীয় চলচ্চিত্র পুরস্কার অর্জন করে।    পটভূমি  ২৩ বছর বয়সী যুবতী ঢাকার একটি পোশাক উৎপাদক কারখানার শ্রমিক শিমু। তিনি তার সহকর্মীদের সাথে একটি ইউনিয়ন শুরু করার সিদ্ধান্ত নেন। ব্যবস্থাপনার হুমকি এবং স্বামীর অসম্মতি সত্ত্বেও শিমু এগিয়ে যেতে বদ্ধপরিকর। নারীদের একসঙ্গে লড়াই করে পথ খুঁজে বের করতে হবে।   অভিনয়শিল্পী    সমালোচকদের অভ্যর্থনা  টরেন্টো আন্তর্জাতিক চলচ্চিত্র উৎসবে মেড ইন বাংলাদেশ নামে চলচ্চিত্রটির প্রথম প্রদর্শনী হয়। টরেন্টো উৎসবের শিল্প পরিচালক ক্যামেরন বেইলি 'শিমু'র চরিত্র সম্পর্কে বলেন "সে 'নরমা রি'(একই ধাচের চরিত্র), যাকে আমাদের এখন দরকার"। সিনেমাস্কোপের ডানা রেইনুস তার অভ্যর্থনায় "অপ্রতিরোধ্য বিরোধিতার মুখে নারীবাদী সংহতির দর্শন"  মন্তব্য করেন। দ্য হলিউড রিপোর্টারের জর্ডান মিন্টজারের মতে চলচ্চিত্রটি "সামাজিক বিদ্রোহের চিত্রিত প্রতিকৃতি" এবং দর্শক সমালোচকদের "আরো বেশি মনোযোগ প্রাপ্তির দাবীদার"।  চলচ্চিত্রটি তুরিনো চলচ্চিত্র উৎসবে প্রিমিও ইন্টারফেদি পুরস্কার জিতে। আফ্রিকান ডায়স্পোরা চলচ্চিত্র উৎসবে দর্শক পুরস্কার এবং ট্রমসো আন্তর্জাতিক চলচ্চিত্র উৎসবে নরয়েজিয় শান্তি চলচ্চিত্র পুরস্কার জয় করে।   পুরস্কার   পুরস্কার বিভাগ বিজয়ী মন্তব্য  ৪৭তম জাতীয় চলচ্চিত্র পুরস্কারশ্রেষ্ঠ পরিচালকসৈয়দা রুবাইয়াত হোসেনশ্রেষ্ঠ অভিনেত্রীরিকিতা নন্দিনী শিমুজয়া আহসানের সাথে যৌথভাবে শ্রেষ্ঠ চিত্রসম্পাদকসুজন মাহমুদশ্রেষ্ঠ পোশাক ও সাজসজ্জাতানসিনা শাওন   তথ্যসূত্র    বহিঃসংযোগ        বিষয়শ্রেণী:২০১৯-এর চলচ্চিত্র বিষয়শ্রেণী:২০২২-এর চলচ্চিত্র বিষয়শ্রেণী:বাংলাদেশী নাট্য চলচ্চিত্র বিষয়শ্রেণী:বাংলা ভাষার বাংলাদেশী চলচ্চিত্র বিষয়শ্রেণী:২০১০-এর দশকের বাংলা ভাষার চলচ্চিত্র বিষয়শ্রেণী:২০২০-এর দশকের বাংলা ভাষার চলচ্চিত্র
বক্সিং ডে যুক্তরাজ্য, কানাডা, নিউজিল্যান্ড, অস্ট্রেলিয়া, দক্ষিণ আফ্রিকা, হংকং, মাল্টায় সরকারী ছুটির দিন। বড়দিনের পরের দিন অর্থাৎ ২৬ ডিসেম্বর বক্সিং ডে পালন করা হয়।American Heritage Dictionary, Fourth Edition - 'Boxing Day'Oxford English কিছু দেশে দিনটি যদি শনিবার কিংবা রবিবার হয় তাহলে পরদিন অনুষ্ঠিত হয়। এছাড়াও এ দিনটি পৃথিবীর বিভিন্ন দেশে বিশেষতঃ কমনওয়েলথভূক্ত দেশসমূহে সরকারী ছুটির দিন হিসেবে পালিত হয়। প্রাচীন সনাতনী রীতি-নীতি অনুযায়ী গরীব লোকদেরকে উপহার প্রদান করাই এদিনের প্রধান উপজীব্য বিষয়।   উৎপত্তি  মধ্যযুগ থেকে বক্সিং ডে প্রাচীন রীতি-নীতি অনুযায়ী পালিত হয়ে আসছে। দিবসের প্রধান দিক হচ্ছে অফিসের ঊর্ধ্বতন কর্মকর্তা কর্তৃক কর্মী কিংবা গরীবদেরকে উপহারসামগ্রী বিতরণ করা। এ উপহারসামগ্রী ক্রিস্টমাস বক্স বা বড়দিনের বাক্স নামে পরিচিত। বর্তমানে ২৬ ডিসেম্বর তারিখে ব্যাংকের ছুটির দিন হিসেবেও বক্সিং ডে জড়িয়ে আছে। অস্ট্রেলিয়ায় রাজ্য সরকারের ছুটির দিন হচ্ছে বক্সিং ডে। ইতিহাস বিশ্লেষণ করলে দেখা যায়, এ দিবসের বিভিন্ন নামকরণ করা হয়েছে।http://www.snopes.com/holidays/christmas/boxing.asp   তথ্যসূত্র    আরও দেখুন   বড়দিন  বক্সিং ডে টেস্ট  কমনওয়েলথভূক্ত দেশ  বাংলাদেশে পালিত দিবসসমূহ   বহিঃসংযোগ    Snopes: The Origins of Boxing Day  বিষয়শ্রেণী:ছুটির দিন বিষয়শ্রেণী:বড়দিনের সংস্কৃতি বিষয়শ্রেণী:বড়দিন সম্পর্কিত ছুটির দিন বিষয়শ্রেণী:ডিসেম্বর উদ্‌যাপন বিষয়শ্রেণী:অস্ট্রেলিয়ায় সরকারী ছুটির দিন বিষয়শ্রেণী:নির্ধারিত ছুটির দিন
অমিত ভাট (জন্ম: ১৯ আগস্ট ১৯৭৩) হলেন একজন ভারতীয় টেলিভিশন অভিনেতা। তিনি বেশ কয়েকটি হিন্দি টেলিভিশন ধারাবাহিকে অভিনয়ের পাশাপাশি মঞ্চনাটকেও অভিনয় করেছেন। তিনি বর্তমানে সাব টিভিতে প্রচারিত তারক মেহতা কা উল্টা চশমায় জেঠালাল চাম্পাকলাল গাড়ার বাবা "চাম্পাকলাল জয়ন্তীলাল গাড়া" চরিত্রে অভিনয় করছেন।   ব্যক্তিগত জীবন  অমিত ভাট গুজরাতের সৌরাষ্ট্রে তার শৈশব অতিবাহিত করেছেন। তিনি কমার্সে স্নাতক ডিগ্রি (বি.কম) সম্পন্ন করেছেন। তিনি বর্তমানে স্বপরিবারে মহারাষ্ট্রের মুম্বাইয়ে বসবাস করছেন। ভাট হলেন যমজ ছেলে সন্তানের বাবা।   কর্মজীবন  ভাট তারক মেহতা কা উল্টা চশমায় "চাম্পাকলাল জয়ন্তীলাল গাড়া" চরিত্রে অভিনয় করার পূর্বে, বেশ কয়েকটি টেলিভিশন ধারাবাহিকে অভিনয় করেছেন; যার মধ্যে উল্লেখযোগ্য হলো: খিচড়ি, ইয়েস বস, চুপকে চুপকে, ফানি ফ্যামিলি.কম, গাপশাপ কফি শপ এবং এফ.আই.আর.।   তথ্যসূত্র    বহিঃসংযোগ     বিষয়শ্রেণী:জীবিত ব্যক্তি বিষয়শ্রেণী:১৯৭২-এ জন্ম বিষয়শ্রেণী:গুজরাতের অভিনেতা বিষয়শ্রেণী:ভারতীয় টেলিভিশন অভিনেতা বিষয়শ্রেণী:হিন্দি টেলিভিশনের অভিনেতা বিষয়শ্রেণী:১৯৭৩-এ জন্ম
বিধুভূষণ সেন (১৯১০ -  ৮ জানুয়ারি, ১৯৯৩) ছিলেন ভারত উপমহাদেশের, ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব। তিনি ১৯৩০ সালের ১৮ এপ্রিল চট্টগ্রাম পুলিশ হেডকোয়ার্টার্সের অস্ত্রাগার আক্রমণে অংশগ্রহণ করে।https://amritmahotsav.nic.in/district-reopsitory-detail.htm?27138 প্রারম্ভিক জীবন বিধুভূষণ সেন ১৯১০ সালে অবিভক্ত বাংলার চট্টগ্রাম জেলার শাকপুরা গ্রামে জন্মগ্রহণ করেন। তার পিতার নাম প্যায়ারিমোহন সেন। ১৯২৭ সালে সারইয়াতলী উচ্চ বিদ্যালয়ে অধ্যয়নকালে মাস্টারদা সূর্য সেনের বিপ্লবী দলের বিশিষ্ট সংগঠক তারকেশ্বর দস্তিদার বিধুভূষণ কে বিপ্লবী আদর্শের সাথে পরিচয় করিয়ে দেন।  thumb|যৌবনে, বিপ্লবী বিধুভূষণ সেন চট্টগ্রাম অস্ত্রাগারে হামলা বিধুভূষণ ১৯৩০ সালের ১৮ এপ্রিল মাস্টারদার নেতৃত্বে চট্টগ্রাম পুলিশ সদর দপ্তরের অস্ত্রাগার আক্রমণে অংশগ্রহণ করেন। অস্ত্রাগার দখল করার পর মাস্টারদা একটি স্বাধীন বিপ্লবী সরকার গঠন করেন এবং তার বাহিনী নিয়ে জালালাবাদ পাহাড়ে চলে যান। ১৯৩০ সালের ২২ এপ্রিল কমান্ডার লোকনাথ বলের নেতৃত্বে তারা ব্রিটিশ বাহিনীর বিরুদ্ধে যুদ্ধ করে। সেই রাতেই সেন অন্যান্য বিপ্লবীদের নিয়ে রিভলবার নিয়ে গ্রামে চলে যান।  পুলিশের সন্দেহে এপ্রিল মাসে বিধুভূষণকে গ্রেপ্তার করে চট্টগ্রাম কারাগারে নিয়ে যাওয়া হয়। তবে অস্ত্রাগার অভিযানে জড়িত থাকার প্রমাণের অভাবে তাকে ছেড়ে দেওয়া হয়েছিল। মুক্তি পাওয়ার পর সেন আবার মাস্টারদার সঙ্গে সাক্ষাৎ করেন এবং চট্টগ্রাম অস্ত্রাগার আক্রমণ মামলায় জামিনপ্রাপ্ত আসামি অর্ধেন্দু গুহকে মাস্টারদার নির্দেশ অনুযায়ী কারাবন্দী নেতাদের সঙ্গে যোগাযোগ করতে সহায়তা করেন।  পরবর্তী জীবন ১৯৩০ সালের ২ সেপ্টেম্বর বিধুভূষণ পুনরায় গ্রেফতার হন এবং বিনা বিচারে আট বছর বিভিন্ন বন্দি শিবিরে কাটান। কারাগারে থাকা সত্ত্বেও তিনি পড়াশোনা চালিয়ে যান এবং বিএ ও আইন ডিগ্রি অর্জন করেন। মুক্তি পাওয়ার পর তিনি কমিউনিস্ট পার্টিতে যোগ দেন। পরে ভারতের স্বাধীনতা আন্দোলনে অবদানের জন্য পশ্চিমবঙ্গ রাজ্য সরকার তাকে মাসিক পেনশন প্রদান করে।  বিপ্লবী বিধুভূষণ সেন ১৯৯৩ সালের ৮ জানুয়ারি খড়দহে মৃত্যুবরণ করেন।  তথ্যসূত্র  বিষয়শ্রেণী:১৯১০-এ জন্ম বিষয়শ্রেণী:পূর্ববঙ্গে জন্ম বিষয়শ্রেণী:১৯৯৩-এ মৃত্যু বিষয়শ্রেণী:বাংলাদেশী বিপ্লবী বিষয়শ্রেণী:চট্টগ্রাম জেলার বিপ্লবী বিষয়শ্রেণী:পূর্ব বাংলা থেকে ভারতীয় স্বাধীনতা কর্মী বিষয়শ্রেণী:সূর্য সেন বিষয়শ্রেণী:বাঙালি ভারতীয় স্বাধীনতা সংগ্রামী বিষয়শ্রেণী:পূর্ববঙ্গের ব্রিটিশ উপনিবেশবাদ বিরোধী বিপ্লবী বিষয়শ্রেণী:ভারতের স্বাধীনতা আন্দোলন বিষয়শ্রেণী:অনুশীলন সমিতি বিষয়শ্রেণী:২০শ শতাব্দীর রাজনীতিবিদ
মেটকাফ হল ভারতের কলকাতায় অবস্থিত একটি ঐতিহ্যবাহী ভবন, যা শহরের ব্যবসায়িক জেলার প্রাণকেন্দ্রে স্ট্র্যান্ড রোড ও হেয়ার স্ট্রিটের সংযোগস্থলে। ঊনবিংশ শতাব্দীর মাঝামাঝি সময়ের স্থাপত্যটি ব্রিটিশ সাম্রাজ্যের স্থাপত্য শৈলীর প্রতিফলন এবং প্রাচীন গ্রীক মন্দিরসমূহের সাথে দৃশ্যত অনুরূপ। এটি সিটি ম্যাজিস্ট্রেট সি.কে. রবিনসন দ্বারা প্রস্তুত নকশা অনুযায়ী ১৮৪০-১৮৪৪ সালের মধ্যে নির্মিত হয় এবং ভারতের গভর্নর জেনারেল স্যার চার্লস টি মেটকাফের নামে নামকরণ করা হয়। ভবনটি পশ্চিমের হুগলি নদীর মুখোমুখি দাঁড়িয়ে আছে।   প্রদর্শনী  বর্তমানে নিচতলায় এশিয়াটিক সোসাইটির বিরল বিদেশী জার্নাল ও পান্ডুলিপি বিভাগ রয়েছে,"Metcalfe Hall", The Asiatic Society.  Online. যখন প্রথম তলায় ভারতের প্রত্নতাত্ত্বিক জরিপ বিভাগের কার্যালয়, প্রদর্শনী গ্যালারী ও বিক্রয় কাউন্টার রয়েছে।   চিত্রশালা   তথ্যসূত্র  বহিঃসংযোগ  বিষয়শ্রেণী:কলকাতার দর্শনীয় স্থান
হাবিব হলেন একজন ফেরেশতা, যিনি আগুন ও বরফের সংমিশ্রণে সৃষ্ট বলে বর্ণিত। মুহাম্মাদ-এর লাইলাতুল মেরাজের বর্ণনায় তার উল্লেখ পাওয়া যায়, যা ৯ম থেকে ১০ম শতাব্দীর মধ্যে লিপিবদ্ধ ও বিধিবদ্ধ হয়। যদিও পরবর্তীকালের মেরাজ-সংক্রান্ত বিবরণগুলিতেই এই ফেরেশতার চরিত্রটি সবচেয়ে বেশি গুরুত্ব পায়, তবুও আগুন ও বরফ দ্বারা সৃষ্ট একজন ফেরেশতার ধারণা মুকাতিল ইবনে সুলায়মান-এর লেখায় পূর্বেই প্রমাণিত এবং সম্ভবত এটি ইসলামি ইতিহাসের প্রথম শতক থেকেই প্রচলিত ছিল।  অনেক প্রাচীন বর্ণনায়, ঐ ফেরেশতা সৃষ্টিকর্তার সর্বব্যাপিতা এবং সামাজিক পুনর্মিলনের প্রতীক হিসেবে উপস্থাপিত হয়েছে। ইসলামি প্রতীকবাদের মতে, যেমন সৃষ্টিকর্তা বরফ না গলিয়ে এবং আগুন না নিভিয়েই অগ্নি ও তুষার থেকে সেই ফেরেশতাকে সৃষ্টি করেছিলেন, তেমনি সৃষ্টিকর্তা অসম্ভবকেও সম্ভব করতে পারেন এবং পরস্পর থেকে সবচেয়ে দূরবর্তী সত্তাগুলোকেও একত্রিত করতে সক্ষম।  নিশাপুর আল-কুশাইরি-এর (মৃত্যু ৪৬৫ হিজরি/১০৭২ খ্রিস্টাব্দ) সময়ে এমন এক সম্পূর্ণ ফেরেশতা-গোষ্ঠীর বর্ণনা পাওয়া যায়, যারা অর্ধেক আগুন ও অর্ধেক বরফ দ্বারা গঠিত এবং যারা মুমিনদের পুনর্মিলনের জন্য সৃষ্টিকর্তার কাছে প্রার্থনা করে। মেরাজ-সাহিত্যর একটি ফার্সি সংস্করণে, এই ফেরেশতা-গোষ্ঠীর নেতাকে কাবিল নামে ডাকা হয়। ইহুদি গ্রন্থ অ্যাপোক্যালিপ্স অফ মোজেস-এ ঈশিম নামে দেবদূতদের একটি দল রয়েছে, যা সম্ভবত পরবর্তীকালের ইসলামি চিত্রণ দ্বারা প্রভাবিত।  তথ্যসূত্র  বিষয়শ্রেণী:ফেরেশতা
হেরোহাল্লি () ভারতের কর্ণাটক রাজ্যের বেঙ্গালুরু নগর জেলার একটি শহর।   জনসংখ্যার উপাত্ত  ভারতের ২০০১ সালের আদমশুমারি অনুসারে হেরোহাল্লি শহরের জনসংখ্যা হল ১৮,০৬৬ জন। এর মধ্যে পুরুষ ৫৩% এবং নারী ৪৭%।  এখানে সাক্ষরতার হার ৭২%। পুরুষদের মধ্যে সাক্ষরতার হার ৭৮% এবং নারীদের মধ্যে এই হার ৬৫%। সারা ভারতের সাক্ষরতার হার ৫৯.৫%, তার চাইতে হেরোহাল্লি এর সাক্ষরতার হার বেশি।  এই শহরের জনসংখ্যার ১৩% হল ৬ বছর বা তার কম বয়সী।   তথ্যসূত্র   বিষয়শ্রেণী:কর্ণাটকের শহর
দক্ষিণ সুদান ফুটবল অ্যাসোসিয়েশন (; এছাড়াও সংক্ষেপে এসএসএফএ নামে পরিচিত) হচ্ছে দক্ষিণ সুদানের ফুটবলের সর্বোচ্চ নিয়ন্ত্রক সংস্থা। এই সংস্থাটি ২০১১ সালে প্রতিষ্ঠিত হয়েছে। এটি প্রতিষ্ঠার ১ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি একই বছরে সংস্থাটি তাদের আঞ্চলিক সংস্থা ক্যাফের সদস্যপদ লাভ করে। এই সংস্থার সদর দপ্তর দক্ষিণ সুদানের রাজধানী জুবায় অবস্থিত।  এই সংস্থাটি দক্ষিণ সুদানের পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে দক্ষিণ সুদান ফুটবল চ্যাম্পিয়নশিপ, দক্ষিণ সুদান প্রিমিয়ার লীগ এবং দক্ষিণ সুদান জাতীয় কাপের মতো প্রতিযোগিতার সকল কার্যক্রম পরিচালনা করে। বর্তমানে দক্ষিণ সুদান ফুটবল অ্যাসোসিয়েশনের সভাপতির দায়িত্ব পালন করছেন ফ্রান্সিস পল এবং সাধারণ সম্পাদকের দায়িত্ব পালন করছেন অ্যান্থনি জন অটো।  কর্মকর্তা   অবস্থান  নাম সভাপতি  ফ্রান্সিস পল সহ-সভাপতি  ভেন্সাসিও আমুম সাধারণ সম্পাদক  অ্যান্থনি জন অটো কোষাধ্যক্ষ  আব্রাহাম আতের গণমাধ্যম এবং যোগাযোগ পরিচালক  গ্যাব্রিয়েল ড্যানিয়েল প্রযুক্তিগত পরিচালক  সালয়ি লোলাকু ফুটসাল সমন্বয়কারী  আন্দ্রেয়া রদেলফ জাতীয় দলের কোচ (পুরুষ)  সাইপ্রিয়ান বেসং জাতীয় দলের কোচ (নারী)  মোসেস মাচার রেফারি সমন্বয়কারী  সাবিত রাসাস  তথ্যসূত্র  বহিঃসংযোগ     ফিফা-এ দক্ষিণ সুদান ফুটবল অ্যাসোসিয়েশন    ক্যাফ-এ দক্ষিণ সুদান ফুটবল অ্যাসোসিয়েশন   বিষয়শ্রেণী:দক্ষিণ সুদান ফুটবল অ্যাসোসিয়েশন বিষয়শ্রেণী:২০১১-এ দক্ষিণ সুদান-এ প্রতিষ্ঠিত বিষয়শ্রেণী:২০১১-এ প্রতিষ্ঠিত ক্রীড়া সংস্থা বিষয়শ্রেণী:দক্ষিণ সুদানের ক্রীড়া নিয়ন্ত্রণ সংস্থা বিষয়শ্রেণী:দক্ষিণ সুদানের ফুটবল পরিচালনা পরিষদ বিষয়শ্রেণী:ক্যাফের সদস্য
অ্যাডাম জোসেফ শের (জন্ম: সেপ্টেম্বর ৬, ১৯৮৩) হলেন একজন মার্কিন পেশাদার কুস্তিগির এবং সাবেক শক্তিশালী মানুষ, যিনি বর্তমানে ডাব্লিউডাব্লিউইর সাথে সংযুক্ত রয়েছেন, যেখানে তিনি র ব্র্যান্ডে ব্রোন স্ট্রোম্যান নামে কুস্তি করেন।  তথ্যসূত্র  বহিঃসংযোগ           বিষয়শ্রেণী:১৯৮৩-এ জন্ম বিষয়শ্রেণী:মার্কিন পুরুষ পেশাদার কুস্তিগির বিষয়শ্রেণী:মার্কিন পুরুষ ভারোত্তোলক বিষয়শ্রেণী:মার্কিন পাওয়ারলিফটার বিষয়শ্রেণী:মার্কিন শক্তি ক্রীড়াবিদ বিষয়শ্রেণী:জীবিত ব্যক্তি বিষয়শ্রেণী:শেরিলস ফোর্ডের ব্যক্তি বিষয়শ্রেণী:নর্থ ক্যারোলাইনার পেশাদার কুস্তিগির বিষয়শ্রেণী:ডাব্লিউডাব্লিউএফ/ডাব্লিউডাব্লিউই ইন্টারকন্টিনেন্টাল চ্যাম্পিয়ন বিষয়শ্রেণী:২১শ শতাব্দীর পেশাদার কুস্তিগির বিষয়শ্রেণী:আন্দ্রে দ্য জায়ান্ট মেমোরিয়াল ব্যাটল রয়্যাল বিজয়ী বিষয়শ্রেণী:মানি ইন দ্য ব্যাংক বিজয়ী বিষয়শ্রেণী:ডাব্লিউডাব্লিউই ইউনিভার্সাল চ্যাম্পিয়ন বিষয়শ্রেণী:২১শ শতাব্দীর মার্কিন পেশাদার কুস্তিগির
জয়দেবপুর সরকারি বালিকা উচ্চ বিদ্যালয় বাংলাদেশের গাজীপুর জেলার একটি সরকারি উচ্চ বিদ্যালয়। ১৯৫৭ সালে জুনিয়র হাই স্কুল হিসেবে স্বীকৃতি পাওয়ার পর ১৯৬১ সালে বিদ্যালয়টিকে পূর্নাঙ্গ মাধ্যমিক বিদ্যালয় হিসেবে রূপদান করা হয়। পরবর্তীতে ১৯৮১ সালে বিদ্যালয়টি সরকারি করা হয়।   ইতিহাস  ১৯৩৫ সালে মেয়েদের শিক্ষার জন্য তোড়জোড় শুরু হলে তৎকালীন উদ্যোক্তাগণ ভাওয়াল কোর্ট অব ওয়ার্ডস এস্টেটের শরনাপন্ন হন এবং ভাওয়াল  এস্টেটের উদ্যোগেই রাজবাড়ী মাঠের পূব পার্শ্বে বর্তমান সরকারি প্রাথমিক বিদ্যালয় ভবনে ১৯৩৭ সালে এম. ই. বালিকা বিদ্যালয় প্রতিষ্ঠিত হয়। ১৯৪০ সালে বিদ্যালয় নির্মাণকাজের জন্য ঘোষ বাহাদুর ভাওয়াল রাজ ১ একর ২০ শতাংশ জমির দখলদারিত্ব ছেড়ে দেন। স্বাধীনতার পর ১ এপ্রিল, ১৯৮১ সালে বিদ্যালয়টিকে জাতীয়করণ করা হয়।   শ্রেণি, বিভাগ ও শাখা সমূহ  বর্তমানে এ বিদ্যালয়ে ৬ষ্ঠ থেকে ১০ম শ্রেণি পর্যন্ত ৫টি ক্লাসে মোট ৩০টি শাখা রয়েছে। এরমধ্যে প্রভাতী শাখায় ১৫টি এবং দিবা শাখায় ১৫টি শাখা রয়েছে।  ৬ষ্ঠ শ্রেণি;  ৭ম শ্রেণি;  ৮ম শ্রেণি;  ৯ম–১০ম শ্রেণি; বিভাগ: বিজ্ঞান, মানবিক, ব্যবসায় শিক্ষা    ইউনিফর্ম   গাঢ় নীল কামিজ , কামিজের উপর সাদা ক্রস বেল্ট , কোমরে সাদা বেল্ট  এবং সাদা কেডস্     শিক্ষা কার্যক্রম  বিদ্যালয়টিতে শুধুমাত্র মেয়েদের অধ্যয়নের সুযোগ থাকে।    ফলাফল  বিদ্যালয়ে পাবলিক পরীক্ষায় অংশগ্রহণকারী শিক্ষার্থীদের পাশের হার ১০০%।    খেলাধুলা ও সহপাঠ্যকর্ম  শিক্ষার্থীদের খেলাধুলার জন্য একটি মাঠ রয়েছে, যা মূল ভবনের সামনেই অবস্থিত। মাঠটি বিদ্যালয়ের বার্ষিক ক্রীড়া প্রতিযোগিতা, আন্তঃশ্রেণী ক্রীড়া প্রতিযোগিতা আয়োজনে ব্যবহৃত হয়।    ল্যাবরেটরি  বিদ্যালয়ে পদার্থবিজ্ঞান, রসায়নবিজ্ঞান, জীববিজ্ঞান, কম্পিউটার ইত্যাদি বিষয়ে শিক্ষার্থীদের গবেষণার জন্য রয়েছে ল্যাব। এসব ল্যাবে বহু মূল্যবান যন্ত্রপাতি রয়েছে। শিক্ষার্থীদের ব্যবহারিক বিষয়ে জ্ঞান লাভের জন্য এসব উপকরণ ব্যবহৃত হয়।    গ্রন্থাগার  বিদ্যালয়টিতে রয়েছে বিশাল একটি গ্রন্থাগার। এতে রয়েছে বিভিন্ন ধরনের নামী-দামী কয়েক হাজার বই। শিক্ষার্থীরা এখানে স্বাচ্ছন্দ্যে বসে পড়তে পারে এবং তাদের পছন্দের বই নির্দিষ্ট সময়ের জন্য বাড়ি নিয়ে যেতে পারে।    বিভিন্ন সাংস্কৃতিক কর্মকাণ্ড  বছরজুড়েই বিদ্যালয়ে নানা রকম সাংস্কৃতিক কর্মকাণ্ড পালন করা হয়। শহীদ দিবস, স্বাধীনতা দিবস, বিজয় দিবস, জাতির জনকের জন্মদিন ও বিভিন্ন রাষ্ট্রীয় অনুষ্ঠান যথাযথ মর্যাদার সাথে পালিত হয়। বর্ষবরণ, বাসন্তী উৎসব ইত্যাদি নানা রকম অনুষ্ঠান ছাত্রী-শিক্ষক সম্মিলিতভাবে পালন করে। এছাড়াও প্রতি বছরই আয়োজিত হয় শিক্ষা সফর।    সংঘ   গার্লস্ গাইড  স্কাউট  রেড ক্রিসেন্ট    আরো দেখুন   গাজীপুর সদর উপজেলা  গাজীপুর জেলা গাজীপুর জেলার শিক্ষা প্রতিষ্ঠানের তালিকা  রাণী বিলাসমনি সরকারি বালক উচ্চ বিদ্যালয়   তথ্যসূত্র      বিষয়শ্রেণী:১৯৬৭-এ প্রতিষ্ঠিত শিক্ষাপ্রতিষ্ঠান বিষয়শ্রেণী:বাংলাদেশের বালিকা বিদ্যালয় বিষয়শ্রেণী:গাজীপুর জেলার বিদ্যালয়
মায়া হরিণ বা কাকর হরিণ () হরিণ প্রজাতির অন্যতম খর্বকায় ও লাজুক সদস্য। ছোট আকারে লালচে বাদামী পিংগল রং এর ফোঁটা বিহীন এ হরিণের চলাফেরা ও জীবনধারণ খুবই চমৎকার। মায়া হরিণ ভয় পেলে বা শিকারী প্রাণী দেখতে পেলে কুকুরের মত ঘেউ ঘেউ করে বলে এদের বার্কিং ডিয়ার বলে। দক্ষিণ ও দক্ষিণ- পূর্ব এশিয়ার বিশাল অংশ জুড়ে মায়া হরিণ দেখা যায়। কাজিরাঙা জাতীয় উদ্যানে এই প্রজাতিটি একটি উল্লেখযোগ্য প্রাণী। এরা ভারতীয় বন্যপ্রাণী সংরক্ষণ আইন,১৯৭২ দ্বারা এখানে সুরক্ষিত।  বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-১ অনুযায়ী এ প্রজাতিটি সংরক্ষিত।বাংলাদেশ গেজেট, অতিরিক্ত, জুলাই ১০, ২০১২, গণপ্রজাতন্ত্রী বাংলাদেশ সরকার, পৃষ্ঠা-১১৮৪৯৭   ক্রমবিবর্তন  জীবাশ্মবিজ্ঞানীদের মতে, বার হাজার বছর পূর্বে প্লেইস্টোসিন যুগের শেষের দিক থেকে মায়া হরিণের অস্তিত্ব ছিল। তখন থেকেই মাংস ও চামড়ার জন্য পুরো দক্ষিণ ও দক্ষিণ- পূর্ব এশিয়া জুড়ে এরা শিকার হয়ে আসছে।   বিবরণ  একটা পরিপক্ব মায়া হরিণের গড় ওজন ১৭ কেজি ও উচ্চতা ২২ ইঞ্চি পর্যন্ত হয়। খাটো লালচে বাদামী লোম দ্বারা এরা আবৃত। স্থান ও ঋতুভেদে লোমের রং পরিবর্তিত হয়। পুরুষ হরিণের উপরের চোয়ালের ছেদন দন্ত খুব বড় (প্রায় ১ ইঞ্চি) এবং দূর থেকে তা স্পষ্ট ভাবে দেখা যায়। আত্মরক্ষার্থ এরা এ শ্বদন্ত ব্যবহার করে। পুরুষ হরিণের এক জোড়া এক থেকে দুই ইঞ্চি লম্বা শিং থাকে। শিংএ দুই থেকে তিনটি শাখা থাকে। এরা মূলতঃ একলা চলাফেরা করে ও খাদ্যাভ্যাসে সর্বভূক। ঘাস- লতাপতা ছাড়াও পাখির ডিম এমনকি ক্ষুদ্র স্তন্যপায়ী প্রাণীও মায়া হরিণের খাদ্য।   বাসস্থান  উত্তর- পূর্ব ভারত, বাংলাদেশ, নেপাল, শ্রীলঙ্কা, পাকিস্তানের ইসলামাবাদ, চীনের দক্ষিণাঞ্চল, ইন্দোনেশিয়া ও এর দ্বীপসমূহ মায়া হরিণের আবাসস্থল। এরা সাধারণত জলের আশেপাশে বসবাস করে। পুরুষ মায়া হরিণ তার নিজস্ব এলাকায় বসবাস করে যা একাধিক স্ত্রী- মায়া হরিণের এলাকাকে স্পর্শ করে।   শ্ৰেণীবিভাজন   মায়া হরিণের ১৫টি উপ-প্ৰজাতি বিশ্বজুড়ে দেখা যায়-  M. m. annamensis, ইন্দোচীন  M. m. aureus, ভারত  M. m. bancanus, বিলিটন (Belitung) আর বাংকা দ্বীপ (Bangka Island)  M. m. curvostylis, থাইল্যান্ড  M. m. grandicornis, মিয়ানমার  M. m. malabaricus, দক্ষিণ ভারত আর শ্রীলঙ্কা  M. m. montanus, পার্বত্য মায়া হরিণ (Mountain Muntjac), সুমাত্ৰা  M. m. muntjak, জাভা আর দক্ষিণ সুমাত্ৰা  M. m. nainggolani, বালি আর লম্বক দ্বীপপুঞ্জ  M. m. nigripes, ভিয়েতনাম আর হাইনান দ্বীপ  M. m. peninsulae, মালয়েশিয়া  M. m. pleicharicus, দক্ষিণ বোর্নিও  M. m. robinsoni, বিনটান (Bintan)দ্বীপ আর লিংগা (Linga) দ্বীপপুঞ্জ  M. m. rubidus, উত্তর বোর্নিও   M. m. vaginalis, মিয়ানমার থেকে দক্ষিণ-পশ্চিম চীন  চিত্রশালা   তথ্যসূত্র    বহিঃসংযোগ   http://www.iloveindia.com/wildlife/indian-wild-animals/deer/muntjac-deer.html    https://web.archive.org/web/20120302135152/http://www.wildlywise.com/barking_deer.htm   বিষয়শ্রেণী:বাংলাদেশের প্রাণিকুল বিষয়শ্রেণী:ভারতের প্রাণিকুল বিষয়শ্রেণী:হরিণ বিষয়শ্রেণী:এশিয়ার প্রাণিকুল বিষয়শ্রেণী:ক্ষুরযুক্ত চতুষ্পদ বিষয়শ্রেণী:স্তন্যপায়ী প্রাণী বিষয়শ্রেণী:বাংলাদেশের স্তন্যপায়ী বিষয়শ্রেণী:ভারতের স্তন্যপায়ী বিষয়শ্রেণী:তৃণভোজী প্রাণী বিষয়শ্রেণী:তৃণভোজী বিষয়শ্রেণী:১৭৮০-এ বর্ণিত স্তন্যপায়ী বিষয়শ্রেণী:দক্ষিণ এশিয়ার স্তন্যপায়ী বিষয়শ্রেণী:দক্ষিণ-পূর্ব এশিয়ার স্তন্যপায়ী
এম শামসুল ইসলাম (১ জানুয়ারি ১৯৩২-২৬ এপ্রিল ২০১৮) বাংলাদেশ জাতীয়তাবাদী দলের রাজনীতিবিদ ও মুন্সীগঞ্জ-৩ (গজারিয়া-সদর) আসনের সাবেক সংসদ সদস্য। তিনি খালেদা জিয়া সরকারের প্রথম ও দ্বিতীয় মন্ত্রিসভায় বিভিন্ন মন্ত্রনালয়ের মন্ত্রী হিসেবে দায়িত্ব পালন করেন।   জন্ম ও প্রাথমিক জীবন  এম শামসুল ইসলামের জন্ম ১ জানুয়ারি ১৯৩২ সালে ব্রিটিশ ভারতের পূর্ব বাংলার মুন্সীগঞ্জ জেলার সদর থানার টংগিবাড়ীর সুখবাসপুরে। তিনি হোসেন শহীদ সোহরাওয়ার্দীর নেতৃত্বাধীন তৎকালীন জাতীয় গণতান্ত্রিক ফ্রন্টের (এনডিএফ) ঢাকা জেলা শাখার সাধারণ সম্পাদক এবং ওই ফ্রন্টের কেন্দ্রীয় কমিটির কার্যকরী সদস্য ছিলেন। ১৯৬৮ থেকে ১৯৭১ সাল পর্যন্ত তৎকালীন পূর্ব পাকিস্তান পরিবার পরিকল্পনা সমিতির সাধারণ সম্পাদকের দায়িত্ব পালন করেন । বিভিন্ন মেয়াদে তিনি লায়ন্স ক্লাবের সভাপতি, সম্পাদক ও ডেপুটি গভর্নরের দায়িত্বে নিয়োজিত ছিলেন। তিনি বাংলা একাডেমি, বাংলাদেশ এশিয়াটিক সোসাইটি, বাংলাদেশ বক্ষব্যাধি সমিতি, বাংলাদেশ পরিবার পরিকল্পনা সমিতি, লায়ন্স ফাউন্ডেশন, বিক্রমপুর ফাউন্ডেশন ও মুন্সীগঞ্জ-বিক্রমপুর সমিতির আজীবন সদস্য ছিলেন। তিনি বিক্রমপুর ফাউন্ডেশনের চেয়ারম্যান হিসেবেও দায়িত্ব পালন করেছেন ।   রাজনৈতিক ও কর্মজীবন  এম শামসুল ইসলাম বিএনপির রাজনীতির সঙ্গে যুক্ত ছিলেন। সর্বশেষে তিনি বিএনপির জাতীয় স্থায়ী কমিটির সদস্য ছিলেন। বিভিন্ন সময়ে তথ্য, খাদ্য, ভূমি, শিল্প ও বাণিজ্য মন্ত্রণালয়ের মন্ত্রী হিসেবে দায়িত্ব পালন করেন। জিয়াউর রহমান ক্ষমতায় থাকাকালীন তিনি ইন্দোনেশিয়ায় বাংলাদেশের রাষ্ট্রদূত ছিলেন। তিনি ৫ম থেকে ৮ম জাতীয় সংসদে মুন্সীগঞ্জ-৩ আসন থেকে সংসদ সদস্য হিসেবে নির্বাচিত হন। তিনি মার্চ ১৯৯১ থেকে সেপ্টেম্বর ১৯৯১ পর্যন্ত ডাক ও টেলিযোগাযোগ প্রতিমন্ত্রী এবং সেপ্টেম্বর ১৯৯১ থেকে সেপ্টেম্বর ১৯৯৩ পর্যন্ত খাদ্য মন্ত্রী হিসেবে দায়িত্ব পালন করেন। ১৯৯৩ থেকে ১৯৯৬ সাল পর্যন্ত তিনি বাণিজ্যমন্ত্রী এবং একই সঙ্গে তথ্যমন্ত্রীর দায়িত্ব পালন করেন। তিনি ১০ অক্টোবর ২০০১ থেকে ২০০২ সাল পর্যন্ত সরকারের ভূমিমন্ত্রী হিসেবে দায়িত্ব পালন করেছেন। ২০০২ সাল থেকে ২০০৬ সাল পর্যন্ত তথ্যমন্ত্রীর দায়িত্ব পালন করেন।   পারিবারিক জীবন  এম শামসুল ইসলাম দুই ছেলে এম সাইফুল ইসলাম ও মোনাদির ইসলামকে রেখে গেছেন। তার স্ত্রী জুন ২০১৫ সালে মারা যান। বড় ছেলে সাইফুল ইসলাম বিএনপির চিন্তাকেন্দ্র সংগঠন ‘জি-নাইন’ এর প্রতিষ্ঠাতা সভাপতি ছিলেন।   মৃত্যু  এম শামসুল ইসলাম ২৬ এপ্রিল ২০১৮ সালে ৮৭ বছর বয়সে ঢাকার ইউনাইটেড হাসপাতালে দীর্ঘদিন ধরে ক্যান্সারের চিকিৎসাধীন অবস্থায় মারা যান।   তথ্যসূত্র   বিষয়শ্রেণী:১৯৩২-এ জন্ম বিষয়শ্রেণী:২০১৮-এ মৃত্যু বিষয়শ্রেণী:মুন্সীগঞ্জ জেলার রাজনীতিবিদ বিষয়শ্রেণী:বাংলাদেশ জাতীয়তাবাদী দলের রাজনীতিবিদ বিষয়শ্রেণী:পঞ্চম জাতীয় সংসদ সদস্য বিষয়শ্রেণী:ষষ্ঠ জাতীয় সংসদ সদস্য বিষয়শ্রেণী:সপ্তম জাতীয় সংসদ সদস্য বিষয়শ্রেণী:অষ্টম জাতীয় সংসদ সদস্য বিষয়শ্রেণী:খালেদা জিয়ার প্রথম মন্ত্রিসভার সদস্য বিষয়শ্রেণী:খালেদা জিয়ার দ্বিতীয় মন্ত্রিসভার সদস্য বিষয়শ্রেণী:ইন্দোনেশিয়ার বাংলাদেশের রাষ্ট্রদূত বিষয়শ্রেণী:বাংলাদেশের বাণিজ্যমন্ত্রী বিষয়শ্রেণী:মুন্সীগঞ্জ জেলার ব্যক্তি বিষয়শ্রেণী:বাংলাদেশের খাদ্যমন্ত্রী বিষয়শ্রেণী:বাংলাদেশের ভূমিমন্ত্রী
নূরালাপুর ইউনিয়ন বাংলাদেশের নরসিংদী জেলার সদর উপজেলার অন্তর্গত একটি ইউনিয়ন।   অবস্থান ও সীমানা   নুরালাপুর ইউনিয়ন পরিষদ ১৯৯৪ সালে প্রতিষ্ঠিত হয়   প্রশাসনিক এলাকা    আয়তন ও জনসংখ্যা    শিক্ষা  শিক্ষার হার :    শিক্ষা প্রতিষ্ঠান   দর্শনীয় স্থান  গদারিচর শান্তির মায়ের পুকুর  খিদির কান্দী কুড়ের পাড়  জোয়ারিয়া কান্দা আড়াই প্রধানের বাড়ি  আলগী  জমিদার বাড়ি    উল্লেখযোগ্য ব্যক্তিত্ব    জনপ্রতিনিধি  1994-2002 আবু ছালেহ চৌধুরী   2003-2008 ছাদেকুর রহমান   2008-2015 আবু ছালেহ চৌধুরী   2015-2020 খাদেমুল ইসলাম ফয়সাল   2020-2025 আরিফ হোসেন    আরও দেখুন    তথ্যসূত্র    বহিঃসংযোগ   বিষয়শ্রেণী:নরসিংদী সদর উপজেলার ইউনিয়ন
রণজিত কুমার রায় (জন্ম: ১ ফেব্রুয়ারি, ১৯৫৫) বাংলাদেশের যশোর-৪ আসনের সাবেক সংসদ সদস্য। তিনি ২০১৪ সালে বাংলাদেশ আওয়ামী লীগ থেকে সংসদ সদস্য হিসেবে নির্বাচিত হয়েছিলেন।  জন্ম ও শিক্ষাজীবন রণজিত কুমার রায়ের পৈতৃক বাড়ি যশোর জেলার বাঘারপাড়া উপজেলার দোহাকুল গ্রামে। তিনি এইচএসসি পাশ করেছেন।  কর্মজীবন পেশার ব্যবসায়ী রণজিত কুমার রায় রাজনীতির সঙ্গে সক্রিয় ভাবে যুক্ত আছেন। তিনি প্রথমবারের মতো সংসদ সদস্য নির্বাচিত হয়েছেন।  তথ্যসূত্র   বহিঃসংযোগ  ১০ম জাতীয় সংসদের নির্বাচিত সংসদ সদস্যদের তালিকা   বিষয়শ্রেণী:১৯৫৫-এ জন্ম বিষয়শ্রেণী:জীবিত ব্যক্তি বিষয়শ্রেণী:দশম জাতীয় সংসদ সদস্য বিষয়শ্রেণী:একাদশ জাতীয় সংসদ সদস্য বিষয়শ্রেণী:যশোর জেলার রাজনীতিবিদ বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:বাংলাদেশী হিন্দু বিষয়শ্রেণী:নবম জাতীয় সংসদ সদস্য